**ZRAČNA LUKA OSIJEK d.o.o.**

Vukovarska 67, Klisa; p.p. 47, 31000 OSIJEK

info@osijek-airport.hr

www.osijek-airport.hr

Tel: +385 31 514 403; +385 31 514 402

Fax: +385 31 514 460

**Ur. broj: B-I-02/22-117-IK/SVP**

**-zainteresiranim gospodarskim subjektima-**

Osijek, 31.05.2022. godine

Na temelju članka 20. Pravilnika o nabavi robe, radova i usluga Ur.broj: B-I-02/17-32-DM/MŠ od 18. siječnja 2017. godine, Zračna luka Osijek d.o.o. objavljuje sljedeći

**P O Z I V N A D O S T A V U P O N U D A**

**Usluge mobilne i fiksne telefonije**

CPV: 64200000-8 Telekomunikacijske usluge

Ponuda se podnosi sukladno priloženoj Dokumentaciji o nabavi.

ZRAČNA LUKA OSIJEK d.o.o.

Ivan Kos, direktor

**DOKUMENTACIJA O NABAVI**

**Usluge mobilne i fiksne telefonije**

1. **PODACI O NARUČITELJU:**

Tvrtka: Zračna luka Osijek d.o.o. za usluge u zračnom prometu

Sjedište: Klisa (Grad Osijek), Vukovarska ulica 67

OIB: 48188420009

Adresa za dostavu pošte: Zračna luka Osijek d.o.o., p.p. 47, 31000 Osijek

web: [www.osijek-airport.hr](http://www.osijek-airport.hr)

Kontakt osoba: Krasnodar Brleković

Mob: 091 111 0 300

E-mail: [krasnodar.brlekovic@osijek-airport.hr](mailto:krasnodar.brlekovic@osijek-airport.hr)

1. **PRAVILA POSTUPKA:**

Ovaj postupak jednostavne nabave usluga provodi se sukladno odredbama Pravilnika o nabavi robe, radova i usluga Ur.broj: B-I-02/17-32-DM/MŠ od 18. siječnja 2017. godine, koji je objavljen na službenim internetskim stranicama Naručitelja [www.osijek-airport.hr](http://www.osijek-airport.hr) (u daljnjem tekstu: Pravilnik).

1. **OBJAVA POZIVA NA DOSTAVU PONUDA:**

Poziv na dostavu ponuda i ova Dokumentacija o nabavi s pripadajućim obrascima (prilozima) objavljuju se na službenoj internetskoj stranici Naručitelja [www.osijek-airport.hr](http://www.osijek-airport.hr).

Komunikacija sa zainteresiranim gospodarskim subjektima odvija se isključivo pisanim putem i to elektroničkom poštom na adresu iz točke 1. ove Dokumentacije o nabavi.

Odgovori na zahtjeve za pojašnjenje ili dostavu dodatnih informacija i dokumentacije objavljuju se na istoj internetskoj stranici kao i Poziv na dostavu ponuda i ova Dokumentacija o nabavi.

1. **PREDMET NABAVE, KOLIČINE I TEHNIČKE SPECIFIKACIJE:**

Predmet nabave su usluge mobilne i fiksne telefonije u skladu s uvjetima i zahtjevima navedenima u ovoj Dokumentaciji o nabavi i njenim prilozima.

Predviđena je nabava 3 tipa GSM telefona prema njihovim karakteristikama i mogućnostima od najjednostavnijih Tip 1 do najsloženijih Tip 3.

Predviđena je nabava 3 tipa fiksnih telefona putem najma. U slučaju bilo kakve neispravnosti uređaja tijekom trajanja ugovora odabrani ponuditelj ga je dužan bez odgode zamijeniti ispravnim s istim karakteristikama.

Tehničke specifikacije i okvirne količine usluga i svakog tipa telefona navedeni su na obrascu Troškovnik, koji je prilog ove Dokumentacije o nabavi (Prilog 2.). Ponuditelj je na za to predviđenim mjestima u Troškovniku obvezan upisati marku i tip uređaja koje nudi. Naručitelj se ne obvezuje na realizaciju navedenih količina u cijelosti te stvarne količine predmeta nabave mogu biti veće ili manje od navedenih okvirnih količina, a ovise o potrebama Naručitelja.

Odabrani ponuditelj mora osigurati:

* nastavak korištenja pretplatničkih brojeva koje Naručitelj ima ugovorene s postojećim operaterom (u punom obliku tj. predbroj - broj) i korištenje novih pretplatničkih brojeva potrebnih tijekom trajanja ugovora,
* rješenje koje omogućava integriranu govornu uslugu tj. povezivanje fiksnih telefonskih brojeva s mobilnima,
* da svi mobilni i fiksni priključci u lokalnoj centrali Naručitelja budu spojeni u jedinstvenu VPN mrežu kako je primjenjivo,
* skraćeno biranje u skladu s internom numeracijom koja se koristi,
* interno skraćeno biranje unutar VPN mreže Naručitelja (fiksni-mobilni, mobilni-mobilni, mobilni-fiksni),
* prikaz broja originalnog pozivatelja iz mobilne u fiksnu i obratno,
* administraciju VPN mreže od strane ovlaštene osobe Naručitelja,
* mogućnost uključenja svih usluga i tarifa na svim ili određenom broju priključaka,
* mogućnost zabranjivanja specifičnih usluga za pojedine priključke unutar VPN mreže po zahtjevu Naručitelja,
* mogućnost dodavanja novih priključaka u VPN,
* mogućnost poziva prema svim destinacijama (ista mobilna mreža izvan VPN, ostale mobilne mreže, fiksne mreže),
* mogućnost mirovanja pojedinog priključka koji se ne koristi bez mjesečne naknade (rezerve),
* svakom korisniku uvid u stanje na računu bez naknade,
* mogućnost postavljanja limita potrošnje,
* mogućnost dodatne govorne i Internet opcije,
* dostavu detaljne specifikacije usluga uz svaki izdani mjesečni račun, iz koje se precizno vidi sljedeće:
  + potrošnja prema pojedinim mobilnim i fiksnim mrežama,
  + broj SMS i MMS poruka,
  + količina prijenosa podataka u tuzemstvu,
  + glasovne usluge u tuzemstvu prema međunarodnim brojevima,
  + glasovne usluge u inozemstvu (odlazni pozivi),
  + glasovne usluge u inozemstvu (dolazni pozivi),
  + prijenos podataka na glasovnom priključku u inozemstvu,
* pristup mreži i prijenos podataka putem 5G tehnologije, bez dodatne naknade (tarife ili opcije), kada bude komercijalno dostupna.

Predmet nabave nije podijeljen na grupe. Dopušteno je nuditi isključivo cjelokupan predmet nabave.

Rok pružanja usluga – trajanje ugovora o nabavi: 24 mjeseca od stupanja ugovora na snagu. Usluge će se pružati sukcesivno na razini mjeseca tijekom trajanja ugovora. Ugovor o nabavi usluga može se produljiti za najviše 2 (dva) mjeseca ukoliko to bude potrebno do završetka novog postupka nabave.

Mjesto izvršenja usluga: područje Republike Hrvatske i inozemstvo.

1. **PROCIJENJENA VRIJEDNOST NABAVE:**

180.000,00 kuna bez poreza na dodanu vrijednost

1. **SKLAPANJE UGOVORA:**

Ugovor se sklapa nakon izvršnosti odluke o odabiru. Odluka o odabiru postaje izvršna danom dostave odabranom ponuditelju.

Ugovorne strane izvršavat će ugovor o nabavi usluga u skladu s uvjetima određenima u ovoj Dokumentaciji o nabavi te odabranom ponudom.

1. **ROK, NAČIN I UVJETI PLAĆANJA:**

Rok plaćanja je 30 dana od dana primitka urednog računa. Račun se izdaje jednom mjesečno za prethodni mjesec.

Račun mora biti izdan sukladno Zakonu o elektroničkom izdavanju računa u javnoj nabavi („Narodne novine“, broj 94/18).

Isključeno je plaćanje predujmova i davanje instrumenata osiguranja plaćanja.

1. **SPOSOBNOST PONUDITELJA:**

8.1. Sposobnost za obavljanje profesionalne djelatnosti: ponuditelj mora dokazati da je upisan u odgovarajući registar države poslovnog nastana dostavljanjem izvatka iz tog registra. Izvadak može biti i neslužbeni.

8.2. Tehnička i stručna sposobnost: ponuditelj mora dokazati da je u 2022. godini i tijekom tri godine koje prethode toj godini izvršio najmanje jedan ugovor o istim ili sličnim uslugama kao što je predmet nabave, čija je pojedinačna vrijednost najmanje jednaka procijenjenoj vrijednosti nabave u ovom postupku nabave (bez PDV), što dokazuje dostavljanjem popisa glavnih usluga na obrascu Popis glavnih usluga, koji je prilog ove Dokumentacije o nabavi (Prilog 3.).

1. **SADRŽAJ, NAČIN IZRADE I DOSTAVA PONUDE:**

Ponuda je pisana izjava volje ponuditelja da pruži usluge sukladno uvjetima i zahtjevima iz ove Dokumentacije o nabavi i njenih priloga.

Ponude su obvezujuće u roku valjanosti.

Ponuda mora sadržavati:

1. Ponudbeni list (Prilog 1.),
2. izvadak iz odgovarajućeg registra u koji je upisan ponuditelj,
3. Troškovnik (Prilog 2.),
4. Popis glavnih usluga (Prilog 3.).

Prilozi iz točaka 1., 3. i 4. moraju biti popunjeni, ovjereni pečatom ponuditelja i potpisani od strane ovlaštene osobe ponuditelja. Troškovnik mora biti popunjen u cijelosti i nije dopušteno mijenjati njegov sadržaj.

Ponuda se dostavlja na adresu elektroničke pošte koja je navedena u točki 1. ove Dokumentacije o nabavi.

Do isteka roka za dostavu ponuda ponuditelji mogu:

* dostaviti izmjene i/ili dopune svoje ponude, na isti način kao i ponudu s obveznom naznakom da se radi o izmjeni i/ili dopuni ponude,
* pisanom izjavom odustati od svoje dostavljene ponude.

1. **ROK ZA DOSTAVU PONUDA**:

Rok za dostavu ponuda je **8. lipnja 2022. godine do 11,00 sati**. Ponude koje pristignu nakon isteka navedenog roka neće se razmatrati.

1. **CIJENE U PONUDI:**

Cijena ponude izražava se u kunama (HRK).

Jedinične cijene navedene u ponudi su nepromjenjive. U cijenu bez poreza na dodanu vrijednost moraju biti uračunati svi troškovi i popusti.

Cijene u ponudi pišu se brojkama, a zaokružuju se na dvije decimale.

1. **KRITERIJ ZA ODABIR PONUDE:**

Kriterij za odabir ponude je najniža cijena.

1. **ROK VALJANOSTI PONUDE:**

Najmanje 30 dana od isteka roka za dostavu ponuda.

1. **OBILAZAK LOKACIJE:**

Nije primjenjivo.

1. **KLAUZULA INTEGRITET:**

Podnošenjem ponude ponuditelj jamči korektnost u ovom postupku i izostanak bilo kakve zabranjene prakse, osobito poduzimanje radnje koja predstavlja korupciju ili prijevaru, nuđenje, davanje ili obećavanje neke neprilične prednosti koja može utjecati na djelovanje nekog predstavnika Naručitelja u njegovu korist te daje suglasnost za provedbu revizije cijeloga postupka nabave od strane neovisnih stručnjaka i ako se pokaže da je dana jamstva prekršio prihvaća svu odgovornost i sankcije te se obvezuje Naručitelju nadoknaditi štetu, a prihvaća i bezuvjetan raskid ugovora na svoju štetu.

1. **OSTALI PODACI O POSTUPKU NABAVE:**

Otvaranje ponuda neće biti javno.

Naručitelj ima mogućnost ne odabrati nijednu pristiglu ponudu čak i ako su ispunjeni svi uvjeti za donošenje odluke o odabiru.

Naručitelj nije dužan obavijestiti ponuditelje čija ponuda nije odabrana o konačnom ishodu postupka.

Protiv odluke Naručitelja donesene u postupku jednostavne nabave ne mogu se podnositi nikakva pravna sredstva.

Podnošenjem ponude u ovom postupku ponuditelj potvrđuje razumijevanje i prihvaćanje svih odredbi Poziva na dostavu ponuda i ove Dokumentacije o nabavi s prilozima i svih drugih dokumenata iz ovoga postupka te pristaje na obradu osobnih podataka traženih i dostavljenih u svrhu provedbe ovoga postupka i ispunjenja obveza iz sklopljenog ugovora o nabavi usluga.

**Datum početka postupka nabave: 31.05.2022.**

**Rok za dostavu ponuda: 08.06.2022. do 11,00 sati**

ZRAČNA LUKA OSIJEK d.o.o.

Ivan Kos, direktor